পাতা কপি
পাতা কপি (/keɪl/) বা পাতা বাঁধাকপি বা কেইল হলো বাঁধাকপির একটি নির্দিষ্ট জাত (ব্রাসিকা অলেরাসিয়া) যা তাদের ভোজ্য পাতার জন্য চাষ করা হয়, যদিও কিছুসংখ্যক শোভা বর্ধক হিসাবে ব্যবহৃত হয়। পাতা কপির গাছে সবুজ বা বেগুনি রঙের পাতা থাকে এবং কেন্দ্রীয় পাতাগুলি মাথা তৈরি করে না (যেমন বাঁধাকপির মাথা থাকে)। পাতা কপিকে ব্রাসিকা অলেরাসিয়ার অনেক পোষা জাতের চেয়ে বন্য বাঁধাকপির কাছাকাছি জাতের বলে মনে করা হয়।